Maria Luisa de la Presa

Maria Luisa de la Presa Maguregi, (Bilbo, Bizkaia, 1897ko azaroaren 21a - ? ) kazetaria eta Mujeres aldizkariko zuzendaria izan zen.

 Biografia 
Bere biografiari buruzko datu gutxi dago. 1897an jaio zen eta Bilboko Anbandoko Albiako San Bizente parrokian bataiatua izan zen. Jose de la Presa Pinedo eta Felipa Maguregi Solturaren alaba zen.  Ofizioz jostuna zen. Eusebio Lanbarri Alkorta (Bilbo, 1891) kazetariarekin ezkondu zen.

 Militantzia 
Bilboko UGT sindikatuko Orratzaren Sindikatuko kidea izan zen, eta baita Industria Mobilizatuen Tailerreko ordezkaria Bilbon. 

1930eko hamarkadan Emakume Modernoaren Etxeko presidentea izan zen. 

1937ko otsailetik aurrera, Emakume Antifaxisten Elkarteako Euskadiko Komite Nazionalak argitaratu zuen Mujeres izeneko aldizkariaren zuzendari izan zen. Urte berean, Jose Maria bere semea (1924 urtean jaioa) erbestera bidali behar zuen Sobietar Errepublika Sozialisten Batasunera. 

 Erbestea 
Gerra zibila amaituta, Frantzian erbesteratu zen Le Perthusetik muga zeharkatuz 1939ko urtarrilaren 31n. Beaunen (Cote d 'Or) egon zen uztailaren 13ra arte, Pauillac-eko portuan (Gironda) Mexikora bidean "Mexique" ontzian ontziratu zen arte, eta hil horren 27an iritsi zen Veracruzera, 41 urte zituenean.

1961ean Mexiko Hirian bizi zen.

Heriotzaren inguruko daturik ez da ezagutzen. 

 Erreferentziak 

 Kanpo estekak 

Kategoria:Euskal Herriko kazetariak
Kategoria:Emakume kazetariak
Kategoria:Emakume jostunak
Kategoria:Sindikalistak
Kategoria:Bilbotarrak
Kategoria:Bizkaiko kazetariak
Kategoria:Erbesteratuak